**Οδηγίες για την χρήση του προτύπου**:

* Η εργασία σας θα γραφτεί στο συγκεκριμένο έγγραφο Word (υπόδειγμα).
* Η εργασία εκτυπώνεται μόνο σε μια όψη της σελίδας μεγέθους A4 (21 x 29,7 cm). Οι τίτλοι των επιμέρους κεφαλαίων (Κεφάλαιο 1, Κεφάλαιο 2) πρέπει να είναι πάντα σε ξεχωριστή σελίδα. Μην χρησιμοποιείτε εσοχή στις παραγράφους. Οι παράγραφοι πρέπει να έχουν πλήρη στοίχιση.
* Η αρίθμηση ξεκινάει από την εισαγωγή της εργασίας. Στις προηγούμενες σελίδες υπάρχει λατινική αρίθμηση (η οποία ξεκινάει από την Περίληψη). Αν διατηρήσετε το κείμενο ως έχει, τα παραπάνω θα γίνουν αυτόματα.
* Μπορείτε να σβήνετε το κείμενο που ήδη υπάρχει και να γράφετε το δικό σας.
* Μόλις διαβάσετε και κατανοήσετε το περιεχόμενο της παρούσας σελίδας, διαγράψτε την και ξεκινήστε την συγγραφή της διπλωματικής σας εργασίας.
* Επίσης, μπορείτε να χρησιμοποιείτε το πινελάκι μορφοποίησης . Να αντιγράφετε, δηλαδή, την μορφοποίηση από ένα σημείο του template και να την εφαρμόζετε στο δικό σας κείμενο. Αυτό θα σας διασφαλίσει την τήρηση των κανόνων διαμόρφωσης και την απαραίτητη ομοιομορφία.
* Προσοχή στις αλλαγές ενοτήτων. Χρειάζεται ιδιαίτερη προσοχή για να διαμορφώσετε σωστά το κείμενο. Πατήστε το κουμπί  για να δείτε τις εντολές διαμόρφωσης που ήδη υπάρχουν. Για παράδειγμα, πατήστε το ενώ είστε στην συγκεκριμένη σελίδα. Θα διαπιστώσετε πως η (αόρατη) εντολή που υπάρχει στο τέλος της αναγράφει “Αλλαγή ενότητας (στην επόμενη σελίδα)”. Ενημερωθείτε για τις αλλαγές ενοτήτων από σημειώσεις εκμάθησης του word. Ανάλογα με τις ενότητες που έχουμε ορίσει διαμορφώνουμε και οι κεφαλίδες, τα υποσέλιδα, κτλ.
* Ακολουθούν οδηγίες που αφορούν τόσο το περιεχόμενο κάθε κεφαλαίου της μεταπτυχιακής διατριβής όσο και τη διαμόρφωση του περιεχομένου σύμφωνα με το παρόν πρότυπο.
* Συχνά ακολουθούν διαφορετικές οδηγίες για **Ερμηνευτικές εργασίες** (αιτιώδεις σχέσεις μεταξύ διαφόρων ερευνητικών παραγόντων) και **Διερευνητικές/ Περιγραφικές εργασίες,** με έμφαση στην «πρακτική εφαρμογή» (Σχεδιασμός/υλοποίηση διάφορων ζητημάτων που επιλύουν πραγματικά οργανωσιακά προβλήματα, π.χ. Business Plan ή μελέτη συστήματος ποιότητας σύμφωνα με το πρότυπο ISO 9001).

|  |  |
| --- | --- |
|  **images.jpg** |  |

**ΤΕΙ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

**ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ**

**ΤΜΗΜΑ ΝΟΣΗΛΕΥΤΙΚΗΣ**

ΠΤΥΧΙΑΚΗ ΕΡΓΑΣΙΑ

ΤΙΤΛΟΣ ΠΤΥΧΙΑΚΗΣ ΕΡΓΑΣΙΑΣ, ΔΙΠΛΟ ΔΙΑΣΤΙΧΟ, ΜΕ ΚΕΦΑΛΑΙΑ ΓΡΑΜΜΑΤΑ, ΣΤΟΙΧΙΣΗ ΣΤΟ ΚΕΝΤΡΟ

του

Ονοματεπώνυμο φοιτητή (πάντα το μικρό όνομα πρώτο)

Υπεύθυνος καθηγητής: Ονοματεπώνυμο καθηγητή (πάντα το μικρό όνομα πρώτο)

Καβάλα, μήνας, έτος

Εκπονηθείσα Πτυχιακή Εργασία απαραίτητη
για τη λήψη του Πτυχίου

*(Η πρώτη σελίδα αποτελεί το εξώφυλλο της εργασίας. Η δεύτερη σελίδα θα πρέπει να είναι κενή – σβήστε το περιεχόμενο πριν τυπώσετε την εργασία σας)*

*(Το «εξώφυλλο» της εργασίας επαναλαμβάνεται ως «εσώφυλλο» και στην επόμενη σελίδα – μην αλλάξετε κάτι στην διαμόρφωση που ακολουθεί)*

|  |  |
| --- | --- |
|  **images.jpg** |  |

**ΤΕΙ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

**ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ**

**ΤΜΗΜΑ ΝΟΣΗΛΕΥΤΙΚΗΣ**

ΠΤΥΧΙΑΚΗ ΕΡΓΑΣΙΑ

ΤΙΤΛΟΣ ΠΤΥΧΙΑΚΗΣ ΕΡΓΑΣΙΑΣ, ΔΙΠΛΟ ΔΙΑΣΤΙΧΟ, ΜΕ ΚΕΦΑΛΑΙΑ ΓΡΑΜΜΑΤΑ, ΣΤΟΙΧΙΣΗ ΣΤΟ ΚΕΝΤΡΟ

του

Ονοματεπώνυμο φοιτητή (πάντα το μικρό όνομα πρώτο)

Υπεύθυνος καθηγητής: Ονοματεπώνυμο καθηγητή (πάντα το μικρό όνομα πρώτο)

Καβάλα, μήνας, έτος

Εκπονηθείσα Πτυχιακή Εργασία απαραίτητη
για τη λήψη του Πτυχίου

**Η παρούσα πτυχιακή εργασία εγκρίνεται για παράδοση στη Γραμματεία του Τμήματος Νοσηλευτικής.**

Ονοματεπώνυμο καθηγητή: ……………………………………………………

Υπογραφή καθηγητή: ……………………………………………………

Ημερομηνία: ……………………………………………………

**Δήλωση Αυθεντικότητας:**

Βεβαιώνω ότι η πτυχιακή εργασία είναι εξ’ ολοκλήρου δικό μου έργο και κανένα μέρος της δεν είναι αντιγραμμένο από έντυπες ή ηλεκτρονικές πηγές, μετάφραση από ξενόγλωσσες πηγές και αναπαραγωγή από εργασίες άλλων ερευνητών ή φοιτητών. Για τη συγγραφή της πτυχιακής μου εργασίας δεν έχω χρησιμοποιήσει ολόκληρο ή μέρος έργου άλλου δημιουργού ή τις ιδέες και αντιλήψεις άλλου δημιουργού, χωρίς να γίνεται αναφορά στην πηγή προέλευσης (βιβλίο, άρθρο από εφημερίδα ή περιοδικό, άρθρο από επιστημονικό περιοδικό, ιστοσελίδα, κλπ.).

Ονοματεπώνυμο φοιτητή: ……………………………………………………

Υπογραφή φοιτητή: ……………………………………………………

Ημερομηνία: ……………………………………………………

Τίτλος Πτυχιακής εργασίας

**Περίληψη**:

Στην περίληψη (abstract) εκτίθεται συνοπτικά (μέχρι 250 λέξεις) το ερευνητικό πρόβλημα, κύρια σημεία της μεθοδολογίας που ακολουθήθηκε, τα σημαντικότερα ευρήματα και τα συμπεράσματα της μελέτης. Πρέπει να είναι γραμμένη σε μια σελίδα.

Διαμόρφωση της περίληψης: Times New Roman, 12, διάστιχο 1,5, πλήρης στοίχιση. Μην αλλάξετε κάτι από την υπάρχουσα διαμόρφωση, απλώς αντικαταστήστε το κείμενο που υπάρχει με τα δικά σας στοιχεία.

**Λέξεις - Κλειδιά**: Πρέπει να συμπεριλάβετε 3 με 5 λέξεις-κλειδιά.

**ΠΙΝΑΚΑΣ ΠΕΡΙΕΧΟΜΕΝΩΝ**

**ΤΙΤΛΟΣ 1 (ΤΙΤΛΟΙ ΚΕΦΑΛΑΙΩΝ, ΚΤΛ) NN**

**Επικεφαλίδα 1 nn**

Επικεφαλίδα 2 nn

Επικεφαλίδα 3 nn

Επικεφαλίδα 4 nn

Ο πινάκας περιεχομένων περιλαμβάνει τους τίτλους όλων των θεματικών ενοτήτων/ κεφαλαίων και τον αριθμό της πρώτης σελίδας κάθε ενότητας/ κεφαλαίου αντίστοιχα. Το κάθε κεφάλαιο και υποκεφάλαιο θα έχει τίτλο και θα ακολουθεί την παρακάτω αρίθμηση: Κεφάλαιο 1, υποκεφάλαια πρώτου κεφαλαίου 1.1, 1.2, 1.3, κ.λ.π. Κεφάλαιο 2, υποκεφάλαια δεύτερου κεφαλαίου 2.1, 2.2, 2.3, κ.λ.π. Το κάθε κεφάλαιο (με εξαίρεση το κεφάλαιο 1 της Εισαγωγής) θα έχει εισαγωγή στην αρχή και επίλογο στο τέλος. Ο επίλογος θα ανακεφαλαιώνει όσα έχουν ειπωθεί στο κεφάλαιο αυτό και, συγχρόνως, θα εξηγεί την ανάγκη συγγραφής του επόμενου κεφαλαίου.

*Διαμόρφωση πίνακα περιεχομένων:* Δημιουργήστε όσες επιπλέον γραμμές χρειάζεστε: Επιλέξτε μια γραμμή από τις παραπάνω έτοιμες γραμμές και κάντε αντιγραφή και επικόλληση. Στην συνέχεια αντικαταστήστε το υπάρχον κείμενο με τον αντίστοιχο τίτλο (επικεφαλίδα) της εργασίας σας. Ο πίνακας περιεχομένων είναι η τελευταία εργασία που κάνουμε πριν εκτυπώσουμε την εργασία μας (βασικός και απαράβατος κανόνας).

*Παράδειγμα:*

**1. ΒΙΒΛΙΟΓΡΑΦΙΚΗ ΑΝΑΣΚΟΠΗΣΗ 5**

**1.1. Η Διοίκηση Ανθρώπινου Δυναμικού 7**

1.1.1. Προγραμματισμός ανθρώπινου δυναμικού 9

1.1.1.2. Σύγχρονες εξελίξεις 11

1.1.1.2.1. Η περίπτωση της Ελλάδας 15

**1.2. Ανάπτυξη Ανθρώπινου Δυναμικού 20**

**ΚΑΤΑΛΟΓΟΣ ΠΙΝΑΚΩΝ**

**Πίνακας 1**: Τίτλος Πίνακα NN

**Πίνακας 2**: Τίτλος Πίνακα NN

O κατάλογος πινάκων περιλαμβάνει για κάθε πίνακα που περιέχεται στην μελέτη τα εξής στοιχειά: τον αύξοντα αριθμό του, τον ακριβή τίτλο του και τον αριθμό της σελίδας στην οποία είναι καταχωρημένος. Τα ίδια ακριβώς στοιχεία για κάθε γράφημα ή σχήμα που περιλαμβάνεται στην μελέτη περιέχει ο κατάλογος γραφημάτων ή σχημάτων της επόμενης σελίδας.

*Διαμόρφωση κατάλογου πινάκων:* Δημιουργήστε όσες επιπλέον γραμμές χρειάζεστε: Επιλέξτε μια γραμμή από τις παραπάνω έτοιμες γραμμές και κάντε αντιγραφή και επικόλληση. Στην συνέχεια αντικαταστήστε το υπάρχον κείμενο με τον αντίστοιχο τίτλο του κάθε Πίνακα της εργασίας σας. Ο κατάλογος πινάκων είναι η τελευταία εργασία που κάνουμε πριν εκτυπώσουμε την εργασία μας. Αν δεν έχετε πίνακες, σβήστε την συγκεκριμένη σελίδα. Προσοχή στην διατάραξη της αρίθμησης των σελίδων που είναι δυνατόν να προέλθει από την διαγραφή της συγκεκριμένης σελίδας.

**ΚΑΤΑΛΟΓΟΣ ΓΡΑΦΗΜΑΤΩΝ / ΣΧΗΜΑΤΩΝ**

**Σχήμα 1**: Τίτλος Σχήματος NN

**Σχήμα 2**: Τίτλος Σχήματος NN

*Διαμόρφωση καταλόγου γραφημάτων ή σχημάτων:* Δημιουργήστε όσες επιπλέον γραμμές χρειάζεστε: Επιλέξτε μια γραμμή από τις παραπάνω έτοιμες γραμμές και κάντε αντιγραφή και επικόλληση. Στην συνέχεια αντικαταστήστε το υπάρχον κείμενο με τον αντίστοιχο τίτλο του κάθε σχήματος της εργασίας σας. Ο κατάλογος σχημάτων είναι η τελευταία εργασία που κάνουμε πριν εκτυπώσουμε την εργασία μας. Αν δεν έχετε σχήματα ή γραφήματα, σβήστε την συγκεκριμένη σελίδα. Προσοχή στην διατάραξη της αρίθμησης των σελίδων που είναι δυνατόν να προέλθει από την διαγραφή της συγκεκριμένης σελίδας.

**ΣΥΝΤΟΜΟΓΡΑΦΙΕΣ**

*Για παράδειγμα:*

**ΔΑΠ**: Διαχείριση Ανθρώπινου Δυναμικού

**ΔΓ**: Διαχείριση Γνώσης

**ΟΜ**: Οργανωσιακή μάθηση

**ΟΕΑ**: Ολοκλήρωση εφοδιαστικής αλυσίδας

**ΑΦΙΕΡΩΣΗ**

*Διαμόρφωση αφιέρωσης:* Η αφιέρωση είναι προαιρετική: Σε περίπτωση που δεν συμπεριλάβετε αφιέρωση, σβήστε την συγκεκριμένη σελίδα. Προσοχή στην διατάραξη της αρίθμησης των σελίδων που είναι δυνατόν να προέλθει από την συγκεκριμένη διαγραφή. Σε περίπτωση που συμπεριλάβετε αφιέρωση, σβήστε το κείμενο που διαβάζετε αυτή την στιγμή και αντικαταστήστε το με το κείμενο της αφιέρωσης σας. Μην αλλάξετε την μορφοποίηση του υπάρχοντος κειμένου: Times New Roman, 12, διάστιχο 1,5.

**ΕΥΧΑΡΙΣΤΙΕΣ**

Στα ευχαριστήρια αναφέρονται όσοι συνέβαλαν στην διεξαγωγή της έρευνας.

*Διαμόρφωση ευχαριστιών:* Η ενότητα ‘Ευχαριστίες’ είναι προαιρετική: Σε περίπτωση που δεν την συμπεριλάβετε, σβήστε την συγκεκριμένη σελίδα. Προσοχή στην διατάραξη της αρίθμησης των σελίδων που είναι δυνατόν να προέλθει από την συγκεκριμένη διαγραφή. Σε περίπτωση που συμπεριλάβετε την συγκεκριμένη ενότητα, σβήστε το κείμενο που διαβάζετε αυτή την στιγμή και αντικαταστήστε το με το κείμενο που επιθυμείτε. Μην αλλάξετε την μορφοποίηση του υπάρχοντος κειμένου: Times New Roman, 12, διάστιχο 1,5.

**ΚΕΦΑΛΑΙΟ 1: ΕΙΣΑΓΩΓΗ**

Στο πρώτο κεφάλαιο της πτυχιακής εργασίας ο φοιτητής επιχειρεί να δώσει σαφείς απαντήσεις σε τέσσερα βασικά ερωτήματα: (α) Ποιο είναι το συγκεκριμένο πρόβλημα που διερευνάται; (β) Ποιοι λόγοι οδήγησαν τον ερευνητή στη μελέτη του προβλήματος αυτού (κίνητρα συγγραφέα); Ποιος είναι ο σκοπός και οι στόχοι της έρευνας; (γ) Ποια η συνεισφορά και οι περιορισμοί της έρευνας; (δ) Ποια η δομή της;

*Διαμόρφωση κεφαλαίου*: Το κείμενο είναι πάντα γραμμένο με γραμματοσειρά Times New Roman, 12, διάστιχο 1,5.

**ΚΕΦΑΛΑΙΟ 2: ΒΙΒΛΙΟΓΡΑΦΙΚΗ ΑΝΑΣΚΟΠΗΣΗ**

**Ερμηνευτικές πτυχιακές (ακολουθούν οδηγίες για ερμηνευτικές πτυχιακές)**

Ενότητα 2.1: Εισαγωγή. Σύντομη εισαγωγή στην ενότητα.

Ενότητα 2.2: Ανασκόπηση θεωρίας. Η ανασκόπηση της σχετικής βιβλιογραφίας για το υπό διαπραγμάτευση θέμα αποσκοπεί στην ανάπτυξη του θεωρητικού και μεθοδολογικού πλαισίου της συγκεκριμένης ερευνητικής μελέτης. Στην ενότητα αυτή, η προσπάθεια του φοιτητή επικεντρώνεται σε μια σύνθεση των περισσότερο αξιόλογων θεωρητικών αναφορών και στην κριτική αξιολόγηση τους.

Ενότητα 2.2: Εμπειρική έρευνα. Η ενότητα αυτή περιλαμβάνει όλες τις εμπειρικές έρευνες, ειδικά για το ερευνητικό κομμάτι που ερευνά ο φοιτητής. Εδώ η προσπάθεια του φοιτητή επικεντρώνεται σε περιληπτική παρουσίαση των περισσότερο αξιόλογων πορισμάτων προηγηθέντων ερευνών.

Ενότητα 2.3: Εννοιολογικό πλαίσιο της έρευνας. Το εννοιολογικό πλαίσιο της έρευνας αναφέρεται στην θεωρία και το εννοιολογικό μοντέλο που αποσκοπεί στην περιγραφή, εξήγηση και πρόβλεψη του υπό διερεύνηση προβλήματος (φαινομένου).Το εννοιολογικό πλαίσιο της έρευνας τίθεται προς επαλήθευση, μετασχηματισμό ή απόρριψη μέσω μιας συγκεκριμένης εμπειρικής διερεύνησης. Εφόσον η έρευνα ακολουθεί ποσοτική ερευνητική προσέγγιση, σε αυτή την ενότητα περιλαμβάνονται και οι ερευνητικές υποθέσεις που προκύπτουν από το προτεινόμενο εννοιολογικό μοντέλο. Πριν από την διατύπωση κάθε υπόθεσης, ή ομάδας υποθέσεων, θα πρέπει να παραθέτονται βιβλιογραφικά στοιχεία που ήδη έχουν παρουσιαστεί στις ενότητες 2.1 και 2.2. Τα στοιχεία αυτά οδηγούν τον αναγνώστη στην κατανόηση της λογικής που βρίσκεται σε κάθε υπόθεση, απαντούν, δηλαδή, στην ερώτηση: γιατί ο ερευνητής επέλεξε να ελέγξει την σχέση αυτών των μεταβλητών.

Ενότητα 2.4. Επίλογος: Σύντομη ανακεφαλαίωση όσων έχουν ειπωθεί στο κεφάλαιο αυτό και, συγχρόνως, επεξήγηση της ανάγκης συγγραφής του επόμενου κεφαλαίου.

**Διερευνητικές / περιγραφικές πτυχιακές με έμφαση στη «πρακτική εφαρμογή» (ακολουθούν οδηγίες για «πρακτικές πτυχιακές»)**

Ανασκόπηση θεωρίας. Η ανασκόπηση της σχετικής βιβλιογραφίας για το υπό διαπραγμάτευση θέμα αποσκοπεί στην ανάπτυξη του θεωρητικού και μεθοδολογικού πλαισίου της συγκεκριμένης ερευνητικής μελέτης. Στην ενότητα αυτή η προσπάθεια του φοιτητή επικεντρώνεται σε μια σύνθεση των περισσότερο αξιόλογων θεωρητικών αναφορών και στην κριτική αξιολόγηση τους όπως επίσης και στη συσχέτιση της θεωρίας με τη παρούσα έρευνα.

Στις διερευνητικές / περιγραφικές πτυχιακές εργασίες δεν υπάρχει συγκεκριμένο μοτίβο ενοτήτων αλλά αυτό διαφέρει σημαντικά από θέμα σε θέμα. Ανεξαρτήτου θεματολογίας απαιτείται εισαγωγή και επίλογος.

*Διαμόρφωση κεφαλαίων:*

Οι **βασικοί τίτλοι** (επικεφαλίδες 1) γράφονται με: Times New Roman, 12, έντονη γραφή, διάστιχο 1,5.

Π.χ.

**2.1. Εισαγωγή**

Κάθε **τίτλος υποενότητας** (π.χ. 2.1.1., 2.2.1. κλπ) (επικεφαλίδες 2, 3, 4) γράφεται με: Times New Roman, 12, έντονη και πλάγια γραφή, διάστιχο 1,5.

Π.χ.

***2.2.1. Σημασία Επιχειρηματικού Σχεδίου***

***2.2.1.1. Σημασία Επιχειρηματικού Σχεδίου σε μικρές επιχειρήσεις***

***2.2.1.2. Σημασία Επιχειρηματικού Σχεδίου σε μεγάλες επιχειρήσεις***

Το **κείμενο** είναι πάντα γραμμένο με Times New Roman, 12, διάστιχο 1,5.

Οι **κουκίδες** είναι γραμμένες με βάση την διαμόρφωση που ακολουθεί:

* Times New Roman, 12, διάστιχο 1,5.
* Προεξοχή κατά 0,6.

Τα **σημεία με αρίθμηση** είναι γραμμένα με βάση την διαμόρφωση που ακολουθεί:

1. Times New Roman, 12, διάστιχο 1,5, διάστημα πριν και μετά ίσο με 3.
2. Προεξοχή κατά 0,6.

*Κάθε πίνακας είναι γραμμένος με βάση την διαμόρφωση που ακολουθεί:*

|  |  |
| --- | --- |
| **Τίτλος Στήλης / Τίτλος γραμμής:** | **Times New Roman, 12, έντονη γραφή, διάστιχο μονό, διάστημα πριν και μετά ίσο με 2. Στοίχιση στο κέντρο και αριστερά.** |
| Κείμενο Πίνακα: | Times New Roman, 12, διάστιχο μονό, διάστημα πριν και μετά ίσο με 2. Στοίχιση στο κέντρο και αριστερά. |
| Τίτλος Πίνακα: | Times New Roman, 12, διάστιχο 1,5, διάστημα πριν ίσο με 12 και διάστημα μετά ίσο με 24.Οι λέξεις ‘Πίνακας 1’ είναι γραμμένες με έντονη γραφή, ενώ ο τίτλος του Πίνακα (π.χ. Μέτρηση Μεταβλητών) είναι γραμμένος με κανονική γραφή. |

**Πίνακας 1**: Μέτρηση Μεταβλητών

Τα σχεδιαγράμματα είναι γραμμένα με βάση την διαμόρφωση που ακολουθεί. Πιο συγκεκριμένα, κάθε Σχεδιάγραμμα πρέπει να έχει αριστερή στοίχιση. Για τον τίτλο του σχεδιαγράμματος ισχύουν τα ίδια που ισχύουν και στον τίτλο κάθε Πίνακα.



**Σχεδιάγραμμα 1**: Αύξηση χρηστών facebook

**ΚΕΦΑΛΑΙΟ 3: ΕΡΕΥΝΗΤΙΚΗ ΜΕΘΟΔΟΛΟΓΙΑ**

Στο κεφάλαιο της ερευνητικής μεθοδολογίας ο ερευνητής πρέπει να δώσει μια πλήρη και σαφή απάντηση στο ερώτημα: «Πώς έγινε η μέτρηση και συλλογή των δεδομένων;» ή στην περίπτωση που πραγματοποίησε εργασία με έμφαση στην πρακτική εφαρμογή «πως επίλυσε το συγκεκριμένο οργανωσιακό πρόβλημα», περιγράφοντας με κάθε λεπτομέρεια τα στάδια και τις ενέργειες που ακολουθήθηκαν στην πορεία εφαρμογής της έρευνας.

**Ερμηνευτικές πτυχιακές (ακολουθούν οδηγίες για ερμηνευτικές πτυχιακές)**

Το κεφάλαιο της ερευνητικής μεθοδολογίας αποτελείται από 3 ενότητες:

Ενότητα 3.1: Περιγραφή του δείγματος. Στο τμήμα αυτό γίνεται αναλυτική περιγραφή των υποκειμένων που έλαβαν μέρος στην έρευνα. Αναφέρεται ο πληθυσμός του επιθυμητού δείγματος και τα χαρακτηριστικά γνωρίσματα του (μέγεθος και σύνθεση πληθυσμού). Τέλος παρατίθενται τα χαρακτηριστικά γνωρίσματα του πραγματικού δείγματος που αποκτήθηκε.

Ενότητα 3.2: Μέθοδος συλλογής στοιχείων. Στην ενότητα αυτή δίδεται μια βήμα-προς βήμα περιγραφή της διαδικασίας υλοποίησης του σχεδίου έρευνας, παρέχοντας ακριβείς πληροφορίες για το χρόνο και τον τρόπο συγκέντρωσης των δεδομένων, τα ποσοστά ανταπόκρισης των ερωτώμενων, κοκ.

Ενότητα 3.3: Περιγραφή του τρόπου μέτρησης των μεταβλητών. Στην ενότητα αυτή γίνεται αναλυτική περιγραφή των ερευνητικών οργάνων (π.χ. ερωτηματολόγιο, οδηγός συνέντευξης) που χρησιμοποιήθηκαν για την συλλογή των δεδομένων. Για κάθε ερευνητικό όργανο που έχει υιοθετηθεί αυτούσιο από τη βιβλιογραφία πρέπει να δίδονται λεπτομερή στοιχεία αναφορικά με: τον συγγραφέα, το θεματικό περιεχόμενο και τις επιμέρους κλίμακες που το αποτελούν. Για τα όργανα που έχει αναπτύξει ο ίδιος ο ερευνητής, για τις ανάγκες της δικής του έρευνας, πρέπει να περιγραφεί αναλυτικά η διαδικασία ανάπτυξης τους, το περιεχόμενο των ερωτήσεων, ο τύπος των ερωτήσεων, οι οδηγίες χορήγησης τους και οι δείκτες αξιοπιστίας και εγκυρότητας τους. Κάθε ερευνητικό όργανο (αυτοσχέδιο ή μη) θα πρέπει να παρατίθεται ως παράρτημα στο τέλος της πτυχιακής εργασίας.

**Διερευνητικές / περιγραφικές πτυχιακές με έμφαση στη «πρακτική εφαρμογή» (ακολουθούν οδηγίες για «πρακτικές πτυχιακές»)**

Όπως προαναφέρθηκε, στο κεφάλαιο αυτό γίνεται περιγραφή των σταδίων και διαδικασιών που ακολουθήθηκαν για τη διερεύνηση του αντικειμένου της έρευνας. Στο κεφάλαιο θα πρέπει να περιλαμβάνεται αναφορά των ειδικών μεθόδων (π.χ. οδηγός συνέντευξης) ή εργαλείων (π.χ. SWOT analysis ή μήτρα ανάλυσης ανταγωνιστών) που χρησιμοποίησε ο ερευνητής, περιγραφή της μεθοδολογίας και τεκμηρίωση της. Συνήθως, οι διερευνητικές / περιγραφικές πτυχιακές χρησιμοποιούν ποιοτικές μεθόδους.

**ΚΕΦΑΛΑΙΟ 4: ΤΙΤΛΟΣ ΚΕΦΑΛΑΙΟΥ**

**Ερμηνευτικές πτυχιακές (ακολουθούν οδηγίες για ερμηνευτικές πτυχιακές)**

**ΚΕΦΑΛΑΙΟ 4: ΠΑΡΟΥΣΙΑΣΗ ΕΥΡΗΜΑΤΩΝ ΕΡΕΥΝΑΣ**

Στο τμήμα αυτό της ερευνητικής έκθεσης παρουσιάζονται και περιγράφονται τα ευρήματα που προέκυψαν από την ανάλυση των δεδομένων σύμφωνα με το εννοιολογικό πλαίσιο της έρευνας. Π.χ. έλεγχος της εγκυρότητας του ερωτηματολογίου (μερικές φορές, ο συγκεκριμένος έλεγχος παρουσιάζεται και στο πλαίσιο του κεφαλαίου της «Ερευνητικής Μεθοδολογίας») και έλεγχος των ερευνητικών υποθέσεων της έρευνας. Τα αποτελέσματα παρουσιάζονται σε πίνακες ή διαγράμματα συνοπτικά τα οποία βοηθούν τον αναγνώστη στην ερμηνεία και καλύτερη κατανόηση τους. Θα πρέπει να σημειωθεί πως στην ενότητα αυτή δεν επιχειρείται η ερμηνεία ή ο σχολιασμός των ευρημάτων της έρευνας, αλλά μόνο η καταγραφή τους. Η παρουσίαση των ευρημάτων δομείται κυρίως με βάση τους στόχους και τις υποθέσεις της έρευνας και για κάθε κύρια ενότητα αποτελεσμάτων θα πρέπει να υποδεικνύεται η τεχνική ανάλυσης που ακολουθήθηκε.

**Διερευνητικές / περιγραφικές πτυχιακές με έμφαση στη «πρακτική εφαρμογή» (ακολουθούν οδηγίες για «πρακτικές πτυχιακές»)**

Το κεφάλαιο 4 μιας διερευνητικής περιγραφικής πτυχιακής εργασίας μπορεί να έχει διαφορετικούς τίτλους που εξαρτώνται από τη θεματολογία της εργασίας.

**ΚΕΦΑΛΑΙΟ 4: …**

Στο τμήμα αυτό της ερευνητικής έκθεσης παρουσιάζονται και περιγράφονται τα ευρήματα που προέκυψαν από τις αναλύσεις που πραγματοποίησε ο ερευνητής για την επίλυση του διερευνώμενου προβλήματος. Για παράδειγμα, η μελέτη που πραγματοποίησε ο συγγραφέας για την αναδιοργάνωση του συστήματος αξιολόγησης σε μια δημόσια υπηρεσία ή το επιχειρηματικό σχέδιο για ένα boutique hotel στη Θάσο. Η παρουσίαση των ευρημάτων δομείται κυρίως με βάση τους στόχους της έρευνας και για κάθε κύρια ενότητα αποτελεσμάτων θα πρέπει να υποδεικνύεται η τεχνική ανάλυσης που ακολουθήθηκε.

**ΚΕΦΑΛΑΙΟ 5: ΣΥΜΠΕΡΑΣΜΑΤΑ**

**Ερμηνευτικές πτυχιακές (ακολουθούν οδηγίες για ερμηνευτικές πτυχιακές)**

Στο κεφάλαιο αυτό επιχειρείται κυρίως η ερμηνεία και διασύνδεση των σημαντικότερων πορισμάτων με το θεωρητικό πλαίσιο της έρευνας. Το κεφάλαιο των συμπερασμάτων αποτελείται από 4 ενότητες:

Ενότητα 5.1: Θεωρητικά συμπεράσματα. Στο τμήμα αυτό ανακεφαλαιώνεται η εννοιολογική και μεθοδολογική προσέγγιση που ακολουθήθηκε και αναφέρονται συνοπτικά τα σημαντικότερα θεωρητικά σημεία που αποκόμισε ο ερευνητής μέσα από την ενασχόληση του με το υπό διαπραγμάτευση θέμα.

Ενότητα 5.2: Εμπειρικά συμπεράσματα. Στην ενότητα αυτή δίδεται η ερμηνεία και η αξιολόγηση των πορισμάτων της έρευνας και παρουσιάζεται η σημασία τους σε σχέση με τη θεωρία και το εννοιολογικό πλαίσιο που ακολουθήθηκε.

Ενότητα 5.3: Πρακτικές επιπτώσεις της έρευνας στις επιχειρήσεις. Στην ενότητα αυτή αξιολογείται η σημασία των πορισμάτων της έρευνας για τις επιχειρήσεις. Απαντάται δηλαδή το ερώτημα «Πως θα μπορούσε να βοηθήσει η παρούσα ερευνητική προσπάθεια μια επιχείρηση;». Η σημασία αυτής της ενότητας έγκειται στην άποψη ότι η έρευνα των ανώτατων ιδρυμάτων θα πρέπει να απευθύνεται και να προσφέρει στο κοινό σύνολο και όχι μόνο στους ίδιους τους ερευνητές.

Ενότητα 5.4: Πιθανές αδυναμίες μεθοδολογίας και προτάσεις για μελλοντική συνέχιση της έρευνας από άλλους ερευνητές. Στην τελευταία αυτή ενότητα υποδεικνύονται τυχόν περιορισμοί στα ευρήματα της έρευνας (π.χ. περιορισμένο δείγμα) και επισημαίνονται νέα πρόσθετα ερωτήματα για μια συναφή μελλοντική έρευνα.

**Διερευνητικές / περιγραφικές πτυχιακές με έμφαση στη «πρακτική εφαρμογή» (ακολουθούν οδηγίες για «πρακτικές πτυχιακές»)**

Στο κεφάλαιο αυτό επιχειρείται κυρίως η ερμηνεία των σημαντικότερων πορισμάτων της έρευνας. Το κεφάλαιο των συμπερασμάτων αποτελείται από 4 ενότητες:

Ενότητα 5.1: Θεωρητικά συμπεράσματα. Στο τμήμα αυτό ανακεφαλαιώνεται η εννοιολογική και μεθοδολογική προσέγγιση που ακολουθήθηκε και αναφέρονται συνοπτικά τα σημαντικότερα θεωρητικά σημεία που αποκόμισε ο ερευνητής μέσα από την ενασχόληση του με το υπό διαπραγμάτευση θέμα.

Ενότητα 5.2: Εμπειρικά συμπεράσματα. Στην ενότητα αυτή δίδεται η ερμηνεία και η αξιολόγηση των πορισμάτων της έρευνας και παρουσιάζεται η σημασία τους σε σχέση με το διερευνώμενο αντικείμενο.

Ενότητα 5.3: Πρακτικές επιπτώσεις της έρευνας στις επιχειρήσεις. Στην ενότητα αυτή αξιολογείται η σημασία των πορισμάτων της έρευνας για τις επιχειρήσεις. Απαντάται δηλαδή το ερώτημα «Πως θα μπορούσε να βοηθήσει η παρούσα προσπάθεια μια επιχείρηση;».

Ενότητα 5.4: Πιθανές αδυναμίες μεθοδολογίας και προτάσεις για μελλοντική συνέχιση της έρευνας από άλλους ερευνητές. Στην τελευταία αυτή ενότητα υποδεικνύονται τυχόν περιορισμοί στα ευρήματα της έρευνας (π.χ. περιορισμένη πρόσβαση σε μια επιχείρηση, θέματα πιθανής μεροληψίας) και επισημαίνονται νέα πρόσθετα ερωτήματα για μια συναφή μελλοντική έρευνα.

**ΒΙΒΛΙΟΓΡΑΦΙΚΕΣ ΑΝΑΦΟΡΕΣ**

Εκτός από την παράθεση των βιβλιογραφικών αναφορών στο κείμενο της ερευνητικής μελέτης (παραπομπές) ο ερευνητής οφείλει να καταγράψει με αλφαβητική σειρά όλες τις πήγες που χρησιμοποίησε. Οι πηγές διαχωρίζονται σε ξενόγλωσση και ελληνική βιβλιογραφία (οι ελληνικές μεταφράσεις ξενόγλωσσων βιβλίων καταχωρούνται ως ξενόγλωσση βιβλιογραφία), αριθμούνται και δεν πραγματοποιείται διαχωρισμός τους σε επιμέρους κατηγορίες (βιβλία, περιοδικά, εφημερίδες, κτλ). Ακολουθούν απαραίτητα την παρακάτω διαμόρφωση:

**Βιβλία:**

1. Noe, R., Hollenbeck, J., Wright, P. και Gerhart, B., (2009), *Διαχείριση Ανθρωπίνων Πόρων*, Εκδόσεις Παπαζήση, Αθήνα.
2. Robbins S. και Judge T. (2011), *Οργανωσιακή Συμπεριφορά*, Εκδόσεις Κριτική, Αθήνα.

**... Όταν η συγγραφή του βιβλίου έχει γίνει από ομάδα συγγραφέων η οποία δεν αναφέρεται (κρατικός ή άλλος φορέας).**

1. Υπουργείο Εθνικής Παιδείας και Θρησκευμάτων (1999), *Διεπιστημονική διδασκαλία και μάθηση στο σχολείο της Δευτεροβάθμιας εκπαίδευσης*, ΥΠΕΠΘ, Αθήνα.

**…όταν το βιβλίο δεν αναφέρει συγγραφέα ή επιμελητή έκδοσης (Λεξικό, Εγκυκλοπαίδεια).**

 1. *Τεγόπουλου-Φυτράκη Ελληνικό λεξικό* (4η έκδ. ), (1991), Τεγόπουλος – Φυτράκης, Αθήνα.

**… Όταν πρόκειται για ένα κεφάλαιο ή άρθρο ενός συγγραφέα σε συλλογικό έργο, με επιμελητές έκδοσης στα Αγγλικά.**

1. Hamari, J. and Jarvinen, A. (2011), “Building customer relationship through game mechanics in social games”, In Cruz-Cunha, M. Carvalho, V. and Tavares, P. (eds), *“Business, Technological and Social Dimensions of Computer Games: Multidisciplinary Developments”*, IGI Global, Hershey, PA.

**…Όταν πρόκειται για ένα κεφάλαιο ή άρθρο ενός συγγραφέα σε συλλογικό έργο, με επιμελητές έκδοσης στα Ελληνικά.**

1. Βασιλείου, Γ. (1987). Ο άνθρωπος ως σύστημα: Μια παρουσίαση για τον παιδοψυχίατρο. Στο Τσιάντης, Γ. και Μανωλόπουλος Σ. (Επιμ.), «*Σύγχρονα θέματα παιδοψυχιατρικής*», Εκδόσεις Καστανιώτης, Αθήνα.

**…Όταν ένας συγγραφέας έχει εκδώσει περισσότερα από ένα βιβλία.**

Εάν έχουμε έναν αριθμό από βιβλία του ίδιου συγγραφέα, τότε αυτά αναφέρονται στη βιβλιογραφική λίστα σε χρονολογική σειρά από το παλαιότερο στο πιο σύγχρονο έργο του.

1. Σαραβάκος, Δ. (1999), Διοίκηση ανθρώπινων πόρων και ανταγωνιστικό πλεονέκτημα επιχειρήσεων, Εκδόσεις Κριτική, Αθήνα.
2. Σαραβάκος, Δ. (2000), Οικονομική κρίση, παγκοσμιοποίηση και διεθνές εμπόριο, Εκδόσεις Ιωνία, Αθήνα.

**…Όταν ένας συγγραφέας έχει εκδώσει περισσότερα από ένα βιβλία το ίδιο έτος.**

Εάν στην ίδια χρονολογία (έτος) ο ίδιος συγγραφέας δημοσίευσε περισσότερα από ένα βιβλία, τότε μετά τη χρονολογία εμφανίζονται τα γράμματα (α, β, γ, κτλ) τόσο στη βιβλιογραφική αναφορά στο κείμενο, όσο και στη βιβλιογραφική λίστα.

1. Δημητριάδης, Ε. (2004α), *Περιγραφική Στατιστική*, Εκδόσεις Κριτική, Αθήνα.
2. Δημητριάδης, Ε. (2004β), *Στατιστικές Εφαρμογές με S.P.S.S*, Εκδόσεις Κριτική, Αθήνα.

Οι παραπομπές για τις παραπάνω πηγές είναι:

(Noe *et al.,* 2009)[[1]](#footnote-1)

(Robbins και Judge, 2011)

(ΥΠΕΠΘ, 1999)

(Τεγόπουλου-Φυτράκη Ελληνικό λεξικό, 1991)

(Hamari, και Jarvinen, 2011)

(Βασιλείου, 1987)

(Σαραβάκος,1999)

(Σαραβάκος, 2000)

(Δημητριάδης, 2004α)

(Δημητριάδης, 2004β)

**Περιοδικές εκδόσεις[[2]](#footnote-2):**

1. Εφημερίδα Ναυτεμπορική[[3]](#footnote-3), (2009), “Η Παγκόσμια Χρηματοπιστωτική Κρίση”, 10-09-2009, σελ. 15.
2. Παπαδόπουλος, Δ. και Χράπαλος, Α. (2009), “Η Παγκόσμια Χρηματοπιστωτική Κρίση”, *Εφημερίδα Ναυτεμπορική*, 10-09-2009, σελ. 13.

Οι παραπομπές για τις παραπάνω πηγές είναι:

(Εφημερίδα Ναυτεμπορική, 2009)

 (Παπαδόπουλος και Χράπαλος, 2009)

**Επιστημονικά περιοδικά:**

1. Albert, Ν. and Merunka, D. (2013), “The role of brand love in consumer-brand relationships”, *Journal of Consumer Marketing*, Vol. 3, No. 3, pp. 258-266.
2. Bravo, R. Montaner, T. and Pina, J.M. (2009), “The role of bank image for customers versus non – customers”, *International Journal of Bank Marketing*, Vol. 27, No. 4, pp. 315-334.
3. Chatzoudes, D. and Chatzoglou, P. (2011), “The impact of 3600 supply chain integration on operational and business performance”, *Operations and Supply Chain Management: An International Journal*, Vol. 4**,** No 2/3, pp. 145-156.
4. Theriou G. and Chatzoglou P. (2007), “Enhancing performance through best HRM practices, organizational learning and knowledge management: A conceptual framework”*, European Business Review,* Vol. 20, No. 3, pp. 185-207.

Οι παραπομπές για τις παραπάνω πηγές είναι:

(Albert και Merunka, 2013)

(Bravo *et al.,* 2009)

(Chatzoudes και Chatzoglou, 2011)

(Theriou και Chatzoglou, 2007)

**Επιστημονικά Συνέδρια:**

**...Διεθνή Συνέδρια.**

1. Maditinos, D., Sevic, Z. and Theriou, G. (2006), “The Introduction of Economic Value Added (EVA) in the Corporate World”, *International Conference of Innovation, Entrepreneurship and Competiveness in Balkan and Black Sea Countries*, 3-5 November 2006, Kavala, Greece.

**...Εθνικά Συνέδρια.**

1. Μαδυτινός, Δ., Χατζούδης, Δ. και Θερίου, Γ. (2007), «Η εμπιστοσύνη στο ηλεκτρονικό εμπόριο μια έρευνα των αντιλήψεων των χρηστών», *20ο Πανελλήνιο Συνέδριο Στατιστικής*, 11-15 Απριλίου 2007, Λευκωσία, Κύπρος.

Οι παραπομπές για τις παραπάνω πηγές είναι:

(Maditinos *et al.*, 2006)

(Μαδυτινός *et al.,* 2007)

**Πτυχιακές εργασίες:**

1. Κοντογιαννίδης, Π. (2013), *Χρηματοδότηση από το πλήθος: Οι παράγοντες που επηρεάζουν την πρόθεση των καταναλωτών/χρηστών να συνεισφέρουν στην χρηματοδότηση έργων μέσω του διαδικτύου*, Πτυχιακή εργασία, ΤΕΙ ΑΜΘ, Τμήμα Διοίκησης Επιχειρήσεων, Μεταπτυχιακό Πρόγραμμα ΜΒΑ.

**Σημειώσεις μαθημάτων ΤΕΙ / Πανεπιστήμιου:**

1. Δημητριάδης, Ε. (2004), *Στατιστικές εφαρμογές με την χρήση του S.P.S.S.* [Έκδοση ΤΕΙ ΑΜΘ], ΤΕΙ ΑΜΘ, Τμήμα Διοίκησης Επιχειρήσεων, Χειμερινό εξάμηνο 2009-2010, Καβάλα.

**Αποσπάσματα από ταινίες / dvd:**

1. *Super Size Me*, (2004) [ντοκιμαντέρ], Σκηνοθεσία: Morgan Spurlock, Kathbur Pictures in association with Studio Hudson, USA.

**Αναρτήσεις στο you-tube:**

1. *Εξομολόγηση ενός οικονομικού δολοφόνου*, (2008), [ντοκιμαντέρ], Σκηνοθεσία: Στέλιος Κούλογλου, Ελλάδα: LYNX S.A., Ανακτήθηκε στις 04-03-2011 από <http://www.youtube.com/watch?v=tfIMaMZ8OW8&feature=related>.
2. *Euronews*, (2010), [τηλεοπτική συνέντευξη του πρωθυπουργού της Ελλάδας Γεώργιου Παπανδρέου], Ανακτήθηκε στις 04-03-2011 από http://www.youtube.
com/watch?v=d0ImM1aJXfw&feature=fvst.

**Ομιλίες:**

1. Δρούτσας, Δ. (2011), [Δήλωση ΥΠΕΞ Δ. Δρούτσα μετά τη συνάντησή του με τον ΥΠΕΞ της Ουκρανίας Κ. Gryshchenko (Κίεβο, 30.05.2011)], Ανακτήθηκε στις 31-05-2011 από http://www.mfa.gr/www.mfa.gr/Articles/elGR/300511\_PR\_2050.htm.

Οι παραπομπές για τις παραπάνω πηγές είναι:

(Κοντογιαννίδης, 2013)

(Δημητριάδης, 2004)

(Super Size Me, 2004)

(Εξομολόγηση ενός οικονομικού δολοφόνου, 2008)

(Euronews, 2010)

(Δρούτσας, 2011)

**Πηγές από το διαδίκτυο:**

1. Dawson, J., Smith, L., Deubert, K. και Grey-Smith, S., (2002), «*‘S’ Trek 6: referencing, notplagiarism»*. Ανακτήθηκε στις 03-06-2002, από http://studytrekk.lis.curtin.edu.au.
2. GreekPublicOpinion, (2009), «*Η οικονομική κρίση στην Ελλάδα*», Ανακτήθηκε στις 26-02-2010, από [http://www.adedy.gr/adedy\_cms\_files/dynamic/c103729/file/0/
18320092\_el\_GR.οc](http://www.adedy.gr/adedy_cms_files/dynamic/c103729/file/0/18320092_el_GR.%CE%BFc).
3. Εθνική Επιτροπή Τηλεπικοινωνιών και Ταχυδρομείων, (2009), «*Αυξημένη κατά 7,6% η ζήτηση για ευρυζωνικές συνδέσεις στο 2ο τρίμηνο»*, Ανακτήθηκε στις 05-06-2009, από <http://www.sepe.gr/default.aspx?pid=34&artID=2605&la=1>.
4. Εφημερίδα Ισοτιμία, (2010), «*Η Fed ερευνά τις σχέσεις της Ελλάδας με την GoldmanSachs*», 25-02-2010, Ανακτήθηκε στις 26-02-2010, από http://www.isotimia.gr/default.asp?pid=24&ct=13&artid=81383.

Οι παραπομπές για τις παραπάνω πηγές είναι:

(Dawson *et al.,* 2002)

(Greek Public Opinion, 2009)

(Εθνική Επιτροπή Τηλεπικοινωνιών και Ταχυδρομείων, 2009)

(Εφημερίδα Ισοτιμία, 2010)

Όταν δεν υπάρχει το όνομα του συγγραφέα στην ιστοσελίδα που χρησιμοποιήθηκε, αναγράφουμε το όνομα του οργανισμού-φορέα της ιστοσελίδας. Παράδειγμα: Ναυτεμπορική, ΙΟΒΕ κ.λ.π.

*ΠΡΟΣΟΧΗ*: Ένα βασικό ζήτημα που προκύπτει από την αναζήτηση πληροφοριών μέσω του διαδικτύου είναι αυτό της αξιοπιστίας των διαδικτυακών πηγών. Με λίγα λόγια, δεν είναι όλες οι πληροφορίες που περιέχονται στο διαδίκτυο αμερόληπτες και επιστημονικές, ορισμένες, μάλιστα, δεν αναφέρουν ούτε καν την ημερομηνία ανάρτησης / δημοσίευσης. Αξιόπιστες πληροφορίες θεωρούνται εκείνες που: (α) μας οδηγούν στη συλλογή των απαραίτητων στοιχείων που απαιτούνται προκειμένου να αναφερθούμε σε αυτές με σωστό τρόπο (συγγραφέας / φορέας δημοσίευσης, ημερομηνία, τίτλος δημοσίευσης) (π.χ. οι απόψεις που παρουσιάζονται σε κάποιο forum είναι ανώνυμες) και (β) μπορούν να διασταυρωθούν και από άλλες πηγές.

**ΠΑΡΑΡΤΗΜΑΤΑ**

Στο παράρτημα/τα μπαίνουν συνήθως πίνακες και σχήματα που δεν είναι απαραίτητα να μπουν μέσα στα κεφάλαια, και αποτελούν επιπλέον εξήγηση για τον αναγνώστη. Επίσης, περιλαμβάνουν κάποια θεωρητική διευκρίνηση ή μαθηματική απόδειξη κάποιου μαθηματικού τύπου, κάποιο Νόμο της Κυβέρνησης, το ερωτηματολόγιο της έρευνας, κτλ. Σε κάθε περίπτωση κάθε τμήμα του παραρτήματος αποτελεί μια αυτόνομη ενότητα και για τον λόγο αυτό πρέπει να φέρει έναν ξεχωριστό τίτλο και βεβαίως να παραπέμπει στην πηγή άντλησης των σχετικών πληροφοριών.

*Διαμόρφωση παραρτημάτων:* Σβήστε το περιεχόμενο αυτής της σελίδας και κρατήστε μόνο τον τίτλο ΠΑΡΑΡΤΗΜΑΤΑ. Παρακάτω αριθμήστε κάθε παράρτημα και δώστε σχετικό τίτλο σύμφωνα με τα παραδείγματα που ακολουθούν.

**ΠΑΡΑΡΤΗΜΑ 1:**

**Οδηγός Συνέντευξης**

**ΠΑΡΑΡΤΗΜΑ 2:**

**Σχετική Νομοθεσία**

**ΠΑΡΑΡΤΗΜΑ 3:**

**Πίνακες Περιγραφικής Στατιστικής**

1. Όταν οι συγγραφείς είναι 3 ή περισσότεροι, στις παραπομπές χρησιμοποιούμε την συντομογραφία *et al.* [↑](#footnote-ref-1)
2. Στις περιοδικές εκδόσεις ανήκουν όλα τα έντυπα που δημοσιεύονται σε τακτική βάση: διάφορα περιοδικά, εφημερίδες, δελτία τύπου κ.α. [↑](#footnote-ref-2)
3. Σε περίπτωση που δεν αναφέρεται ο συγγραφέας του άρθρου, αναφέρεται μόνο ο φορέας έκδοσης. [↑](#footnote-ref-3)